หุ้นโซลปิดร่วง 1.14% วิตก THAAD บั่นทอนความสัมพันธ์จีน
หุ้นโซลปิดร่วง 1.14% วิตก THAAD บั่นทอนความสัมพันธ์จีน
3 มี.ค. 2560

ดัชนีคอมโพสิตตลาดหุ้นเกาหลีใต้ปิดตลาดร่วงลงในวันนี้ โดยภาวะตลาดได้รับแรงกดดันจากความสัมพันธ์ระหว่างเกาหลีใต้และจีนที่ตึงเครียดมากขึ้น อันเนื่องจากเกาหลีใต้เตรียมติดตั้งระบบป้องกันขีปนาวุธขั้นสูง (THAAD) ขณะที่เงินวอนอ่อนค่าหนักเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 23.90 จุด หรือ -1.14% ปิดที่ 2,078.75 จุด โดยมีปริมาณการซื้อขายปานกลาง 408 ล้านหุ้น มูลค่า 4.97 ล้านล้านวอน (4.3 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 633 ต่อ 184
ทั้งนี้ มีรายงานว่า จีนได้สั่งห้ามประชาชนเดินทางเข้ามาในเกาหลีใต้ ซึ่งอาจเป็นมาตรการของจีนที่ใช้ตอบโต้เกาหลีใต้ซึ่งเตรียมติดตั้งระบบ THAAD